କିବୋର୍ଡ଼ର ଆକାର ଆଉ ଏକ କାରଣ ଉପରେ ମଧ୍ୟ ନିର୍ଭର କରେ ତାହା ହେଉଛି ""କି"" ଗୁଡ଼ିକ ମଧ୍ୟରେ ଥିବା ଦୂରତା । ""କି""ର ଆକାର ସେତିକି ହବା ଦରକାର ଯାହାଫଳରେ ତାହା ଅଙ୍ଗୁଳି ସହ ଖାପ ଖୁଆଇବାରେ ସହଜ ହବ । ଛୋଟ ଛୋଟ ""କି "" ପାଇଁ ବିକଳ୍ପ ବ୍ୟବସ୍ଥା ଗ୍ରହଣ କରାଯାଇଥାଏ ।

ଗ୍ଲାଇକୋଜେନ୍ (Glycogen) ଅନେକ ପ୍ରକାରର କବକ (Fungi), ପ୍ରାଣୀମାନ‌ଙ୍କ ଯକୃତ (Liver) ଓ ମାଂସପେଶୀରେ (Muscles) ସଞ୍ଚିତ ଜୈବଶର୍କରା । ମଣ୍ଡଦ (Starch) ଅପେକ୍ଷା ଜଳରେ ଅଧିକ ଦ୍ରବଣୀୟ । ଶରୀରରେ ଶକ୍ତିର ଆବଶ୍ୟକତା ଅନୁସାରେ ଜୈବଶର୍କରା ବିଭାଜିତ ହୋଇ ଦ୍ରାକ୍ଷାଶର୍କରାରେ (Glucose) ପରିଣତ ହୋଇଥାଏ । ରକ୍ତରେ ଆବଶ୍ୟକ ହେଉଥିବା ଶର୍କରାର ପରିମାଣ ସ୍ଥିର ରହିବାରେ ଏହାର ଭୂମିକା ରହିଛି ।

ତାଙ୍କର ସଫଳ ଗୀତ ମଧ୍ୟରେ ପେହଲେ ଲାଲକରେ ନାଲ ଓ ଧାର୍ମିକ ଗୀତ ତଲ‌ୱାର ମେ କାଲଗିଧାର ଦି ପ୍ରଭୃତି ଥିଲା । ଯଦିଓ ସେ କେବେ ରେକର୍ଡ କରି ନାହାନ୍ତି, ତେବେ ବ‌ହୁଳ ଲୋକପ୍ରିୟ ଜାଠ ଦି ଦୁସମନିକୁ ଲେଖିଥିଲେ, ଯାହାକୁ ବ‌ହୁ ଗୀତିକାର ଗାଇଥିଲେ ।

ଏହି ସନ୍ଦର୍ଭରେ ପୃଥିବୀର ସର୍ବାଧିକ ଜନବହୁଳ ସହର ଗୁଡିକର ତାଲିକା ପ୍ରଦାନ କରାଯାଇଛି ଯାହା କେବଳ ସହର ମାନଙ୍କ ଜନସଂଖ୍ୟା ଉପରେ ଆଧାରିତ । ସହର କହିଲେ ଆଇନ ଗତ କିମ୍ବା ରାଜନୈତିକ ଭାବରେ ସୀମା ଚିହ୍ନଟ ହେଇଥିବା ଓ ପ୍ରଶାସନଦ୍ଵାରା ସ୍ବୀକୃତ ସହରାଞ୍ଚଳ ଭାବେ ହେଇଥିବା ଓ ସ୍ଥାନୀୟ ପ୍ରଶାସନ ରହିଥିବା ଅଞ୍ଚଳକୁ କୁହାଯାଇଥାଏ । ଏଥି ସହ ଏହାର ଉପ ସହର ( sub urban ) ସମ୍ମିଳିତ ହେଇ ନଥାଏ ମଧ୍ୟ ।

ନନ୍‌ଆଲ୍‌ଲୋହୋଲିକ୍ ସ୍ଟିଏଟୋହେପାଟାଇଟିସ୍ (ନାଶ/NASH): ଏହି ରୋଗ ହେଲେ ଯକୃତରେ ଚର୍ବି ଜମିଯାଏ । ମଧୁମେହ, ପୁଷ୍ଟିସାର ଅନିୟମିତତା, ପୃଥୁଳତା, କରୋନାରୀ ଧମନୀ ରୋଗ ଓ ଅଧିକ ସ୍ଟିରଏଡ ସେବନ ଏହି ରୋଗ ସହ ସହାବସ୍ଥାନ କରେ । ଏହା ମଦ୍ୟପାନ ଯୋଗୁ ହୁଏ ନାହିଁ । ବାୟୋପ୍ସିଦ୍ଵାରା ରୋଗ ନିର୍ଣ୍ଣୟ ହୁଏ ।

°Milvus Migrans Migrans (Boddaert, 1783): European Black kite;- ମଧ୍ୟ,ଦକ୍ଷିଣ,ପୂର୍ବ ୟୁରୋପ,ଉତ୍ତର-ପଶ୍ଚିମ ଆଫ୍ରିକା ,ଦକ୍ଷିଣରୁ ଉତ୍ତର-ପଶ୍ଚିମ ପାକିସ୍ତାନରେ ମିଳନ୍ତି ଓ ଏମାନଙ୍କ ମୁଣ୍ଡ ଧଳା ।

ନାକ ପଲିପ୍ (ନାଜାଲ ପଲିପ୍, ନାସା ପଲିପ ବା ଇଂରାଜୀ ଭାଷାରେ Nasal polyp/ NP) ରୋଗ ନାକ ଓ ପାରାନାଜାଲ ସାଇନସ୍‌ରେ ଉଠୁଥିବା କେତେକ ଅଣ-କର୍କଟ ଆବୁମାନଙ୍କୁ କୁହାଯାଏ । ନାକ ବାଟେ ନିଶ୍ୱାସ ପ୍ରଶ୍ୱାସରେ ବାଧା, ଆଘ୍ରାଣହାନୀ, ସ୍ୱାଦହାନୀ, ନାକରୁ ପାଣି ବୋହିବା ଓ ନାକ ପଛରୁ ତରଳ ପଦାର୍ଥ ବୋହିବା ଇତ୍ୟାଦି ଲକ୍ଷଣମାନ ଦେଖାଯାଏ । ଏହି ଆବୁଗୁଡ଼ିକ ଥଳି ଭଳି ଦେଖିବାକୁ, ହଲେଇ ହୁଏ ଓ ଦରଜ ନ ଥାଏ । ଦୁଇଟି ଯାକ ନାକରେ ସାଧାରଣତଃ ଏହି ରୋଗ ଦେଖାଯାଏ । ମୁହଁରେ କଷ୍ଟ ହୋଇପାରେ । ରୋଗ ଜଟିଳ ହୋଇ ସାଇନୁସାଇଟିସ ହୋଇପାରେ ।

ଭାରତଦେଶରେ ଓଡ଼ିଶାରାଜ୍ୟର ଭଦ୍ରକଜିଲ୍ଲା ଅନ୍ତର୍ଗତ ଧାମରା (Dhamara) ବ୍ରାହ୍ମଣୀ ବୈତରଣୀ ମୁହାଣର ଏକ ସହର। ନଦୀର ଅପରପାର୍ଶ୍ୱରେ କାଳିଭଞ୍ଜଡ଼ିଆଁ ଜଙ୍ଗଲ ଓ ଭିତର କନିକା ଅଭୟାରଣ୍ୟର ଶୋଭା ଅତୁଳନୀୟ। ପଞ୍ଚଦଶ ଶତାବ୍ଦୀ ବେଳକୁ ଏହା ଏକ ବନ୍ଦରରୂପେ ବିକଶିତ ହୋଇଥିଲା। ଉତ୍ତର ଓଡ଼ିଶା ଓ କଲିକତା ଭିତରେ ବାଣିଜ୍ୟିକ ସମ୍ପର୍କ ରକ୍ଷା କରିବାପାଇଁ ଏହି ବନ୍ଦର ବିକଶିତ ହୋଇଥିଲା, ଯାହା ୧୯୪୭ର ଭାରତର ସ୍ୱାଧୀନତା ପରେ ଧିମା ପଡ଼ିଯାଇଥିଲା।

୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଥାମ୍ମାମପତ୍ତି ସହରର ମୋଟ ଜନସଂଖ୍ୟା ୨୦୮୮୩ ଅଟେ । ସେଥି ମଧ୍ୟରୁ ୫୦.୫୪% ଜଣ ପରୁଷ ହୋଇଥିବା ବେଳେ ୪୯.୪୬% ଜଣ ନାରୀ ଅଟନ୍ତି । ଥାମ୍ମାମପତ୍ତିର ସାକ୍ଷରତା ହାର ୬୫.୮୬% ଅଟେ । ଏହା ଜାତୀୟ ହାର ଠାରୁ -୧.୦୨% ପ୍ରତିଶତ କମ ଅଟେ । ସେଥିରୁ ୩୭.୩୦% ପ୍ରତିଶତ ପୁରୁଷ ଓ ୨୮.୫୬% ନାରୀ ଅଟନ୍ତି । ୧୦.୬୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।

ଗୋଟିଏ ପାତ୍ରରେ ତେଲ ଗରମ କରନ୍ତୁ ଏବଂ ପିଆଜ ଓ ଗରମ ମସଲା ପକାଇ ଭୁଣନ୍ତୁ । ଏହା ପରେ ଅଦା ରସୁଣ ପେସ୍ଟ ପକାଇ ଚଟୁ କରନ୍ତୁ । ଏହାପରେ ଟମାଟ, ହଳଦୀ ପାଉଡର,ଲଙ୍କାଗୁଣ୍ଡ ପାଉଡର,ଧନିଆ ପାଉଡର,ଜିରା ପାଉଡର ଓ ଲଙ୍କା ପକାନ୍ତୁ। ଏହାକୁ କିଛି ସମୟ ଭୁଣନ୍ତୁ ଓ ପରେ ପାଣି ମିଶାନ୍ତୁ । ଏବେ ସେଥିରେ କୁକୁଡା ମାଂସ ମିଶାନ୍ତୁ ଓ ୩୦-୬୦ ମିନିଟ ପର୍ଯନ୍ତ ଢାଙ୍କୁଣି ଦେଇ ରାନ୍ଧନ୍ତୁ । ତେଲ ଅଲଗା ହେବା ଆରମ୍ଭ ହେଲେ ଏଥିରେ ନ‌ଡିଆ କ୍ଷୀର ପକାଇ ଫୁଟିବାକୁ ଦିଅନ୍ତୁ । ମାଂସ ପ୍ରସ୍ତୁତ ହୋଇଗଲା ପରେ ଧନିଆ ପତ୍ର ପକାଇ ପରସନ୍ତୁ ।